**80 год Брэсцкай вобласці**

**Задачы:** *навучальныя:*  знаёмства навучэнцаў з гісторыяй стварэння і развіцця Брэсцкай вобласці; паказаць яе дасягненні, пазнаёміць са знакамітымі людзьмі Берасцейшчыны;

*развіваючыя:*  развіццё ўмення аналізаваць інфармацыю, рабіць вывады, выказвацца на зададзеную тэму;

*выхаваўчыя:* выхаванне цікавасці да гісторыі роднай зямлі,павагі да яе працавітых людзей, гордасць за яе дасягненні, імкненне ўнесці свій пасільны ўклад ў яе развіццё.

**Абсталяванне:** дэкарацыі да сцэнкі, прэзентацыя, відэаролікі

Ход мерапрыемства

Сцэнка “Урок”

* День добжы, дзеці! (настаўніца падымае хлопчыка**)**
* Хто ты естэш?
* Поляк малы.
* Які знак твой?
* Ожел бялы.
* Дзе ты мешкаш?
* Мендзе вамі.
* У якім краі?
* Польскай землі.

(падымае дзяўчынку)

* Хто ты естэш?
* Полька тэж.
* На якай мове ты размувіш?
* Па-пальску тэж.
* Вельмі добже!
* Вы павінны паментаць, цо вы мешкаш у Жэчі Паспалітай.

*Ціха гучыць музыка “Перапёлачкі”. Гутарка з залам.*

**Вядучы 1:** - Як вы думаеце, ў якой краіне мог распачацца так урок?

*(у Польшчы)*

**Вядучая 2:**-А вы як мяркуеце?

*(у Польшчы)*

**Вядучы 1:** - А яшчэ дзе?

*(У Заходня Беларусі).*

**Вядучая 2:** - А якая тэрыторыя ўваходзіла ў Заходнюю Беларусь?

*(Брэст, Гродна, Беласток, Вільна)*

**Вядучы 1: -**А нашы Пружаны?

*(Таксама)*

**Вядучая 2 :-**У Польшчы гэтую тэрыторыю называлі Крэсамі Ўсходнімі.

**Вядучы 1:** *(Звяртаецца да вядучай )*- Неяк прыніжана гучыць?

**Вядучая 2:**- А можа, хто памятае, чаму нашы беларускія землі апынуліся у складзе Польшчы?

*(У адпаведнасці з умовамі Рыжскага мірнага дагавору ад 18 сакавіка 1921 г. Заходняя Беларусь адыйшла да Польшчы).*

**Вядучы 1: -** А сёнешняе наша мерапрыемства прысвечана круглай даце – 80-годдзю Брэсцкай вобласці.Перагартаем старонкі гісторыі.

**Вядучая 2: -** Упершыню Брэст згадваецца ў «[Аповесці мінулых](https://be.wikipedia.org/wiki/%D0%90%D0%BF%D0%BE%D0%B2%D0%B5%D1%81%D1%86%D1%8C_%D0%BC%D1%96%D0%BD%D1%83%D0%BB%D1%8B%D1%85_%D1%87%D0%B0%D1%81%D0%BE%D1%9E" \o "Аповесць мінулых часоў) часоў» пад назваю *Бярэсце*. Тапонім «Бярэсце» ўтварыўся ад слова «[бераст](https://be.wikipedia.org/wiki/%D0%91%D0%B5%D1%80%D0%B0%D1%81%D1%82" \o "Бераст)», (кара бярозы).

**Вядучы 1: -** Яшчэ ў 2009 годзе быў устаноўлены помнік да тысячагоддзя Брэста.

**Вядучая 2: -** Землі Берасцейшчыны ў розныя часы ўваходзілі ў склад Вялікага Княства Літоўскага, Рэчы Паспалітай, Расійскай імперыі. Пасля Першай сусветнай вайны ў адпаведнасці з умовамі Рыжскага мірнага дагавору ад 18 сакавіка 1921 г. Заходняя Беларусь адыйшла да Польшчы.

**Вядучы 1: -** Наша родная зямдя была аграрным, сыравінным прыдаткам цэнтральных раёнаў Польшчы, рынкам таннай рабочай сілы. Насаджалася каталіцкая вера, польская мова і культура.

**Вядучая 2: -** У 1939 годзе ў Заходняй Беларусі не было ніводнай беларускамоўнай школы.

**Вядучы 1: -**У складзе Польшчы Заходняя Беларусь знаходзілася да 1939 г. І гэтай восенню мы адзначалі юбілей – 80 год уз’яднання Заходняй Беларусі з БССР.

**Вядучая 2: -** 17 верасня 1939 года, пасля пачаткуДругой сусветнай вайны, калі фашысцкая Германія напала на Польшчу, часткі Чырвонай Арміі перайшлі савецка-польскую мяжу.  
**Вядучы 1: -** 2 лістапада 1939 года быў приняты Закон аб уз’яднанні Заходняй Беларусі з БССР. 4снежня 1939 года была ўтворана Брэсцкая вобласць на базе Брэсцкага, Кобрынскага і Пружанскага паветаў Палесскага ваяводства.

**Чытальнік: -** Ты з Заходняй,

* Я з Усходняй

Нашай Беларусі,

* Больш з табою ўжо ніколі

Я не разлучуся ...

* Разам будзем араць поле

Трактарам сталёвым,

Сеяць жыта і пшаніцу

На загонах новых

Я. Купала

*Гучыць музыка “Марш энтузиастов”*

**Вядучая 2: -** На далучаных тэрыторыях тэхнічна рэканструяваліся старыя і пачалі будавацца новыя прамысловыя прадпрыемствы.

**Вядучы1: -** У вёсцы на базе былых памешчыцкіх маёнткаў пачалі стварацца калгасы і саўгасы.

**Вядучая 2: -** Адносна заможных сялян праводзілася палітыка абмежавання шляхам усталявання павышаных грашовых і натуральных падаткаў. Зямлі пакідалі столькі, колькі іх сем’і маглі апрацаваць уласнымі сіламі.

**Вядучы 1 : -** Да чэрвеня 1941 г. ў іх складзе было аб’яднана толькі каля 7 % сялянскіх гаспадарак. Суцэльная калектывізацыя была праведзена ўжо пасля вайны.

**Вядучая 2: -** На [1 верасня](https://be.wikipedia.org/wiki/1_%D0%B2%D0%B5%D1%80%D0%B0%D1%81%D0%BD%D1%8F)[1940](https://be.wikipedia.org/wiki/1940) - у горадзе Брэсце было 24 прамысловыя прадпрыемствы, 17 школ, 2 тэхнікумы, 3 вучылішчы, [Рускі драматычны тэатр](https://be.wikipedia.org/w/index.php?title=%D0%91%D1%80%D1%8D%D1%81%D1%86%D0%BA%D1%96_%D1%80%D1%83%D1%81%D0%BA%D1%96_%D0%B4%D1%80%D0%B0%D0%BC%D0%B0%D1%82%D1%8B%D1%87%D0%BD%D1%8B_%D1%82%D1%8D%D0%B0%D1%82%D1%80&action=edit&redlink=1).

**Вядучы1: -** Але мірнае жыццё было нядоўгім…

*Нарастающий вой самолётов и бомбёжка, «Священная война»*

22чэрвеня 1941 года пачалася Вялікая Айчынная вайна. Брэсцкая крэпасць і горад Брэст ў вачах людзей многіх пакаленняў сталі сімваламі мужнасці, стойкасці, неўміручасці. Гаўрылаў, Фамін, Зубачоў, Шаблоўскі, Рабцаў, Наганаў, Смірноў, Кіжаватаў. Подзвігі герояў жывуць у назвах вуліц сучаснага Брэста і іншых гарадоў.

*Відэаролік «Если б камни могли говорить…»*

*Песня “Баллада о красках”*

**Вядучы1: -** [8 мая](https://be.wikipedia.org/wiki/8_%D0%BC%D0%B0%D1%8F) [1965](https://be.wikipedia.org/wiki/1965) года Брэсцкай крэпасці было нададзена ганаровае званне [крэпасць-герой](https://be.wikipedia.org/w/index.php?title=%D0%9A%D1%80%D1%8D%D0%BF%D0%B0%D1%81%D1%86%D1%8C-%D0%B3%D0%B5%D1%80%D0%BE%D0%B9&action=edit&redlink=1), з уручэннем [ордэна Леніна](https://be.wikipedia.org/wiki/%D0%9E%D1%80%D0%B4%D1%8D%D0%BD_%D0%9B%D0%B5%D0%BD%D1%96%D0%BD%D0%B0) і [медаля «Залатая Зорка»](https://be.wikipedia.org/wiki/%D0%9C%D0%B5%D0%B4%D0%B0%D0%BB%D1%8C_%C2%AB%D0%97%D0%B0%D0%BB%D0%B0%D1%82%D0%B0%D1%8F_%D0%97%D0%BE%D1%80%D0%BA%D0%B0%C2%BB_%28%D0%A1%D0%A1%D0%A1%D0%A0%29). У [1971](https://be.wikipedia.org/wiki/1971) гадзе на тэрыторыі крэпасці быў адкрыты [мемарыяльны комплекс «Брэсцкая крэпасць-герой»](https://be.wikipedia.org/wiki/%D0%9C%D0%B5%D0%BC%D0%B0%D1%80%D1%8B%D1%8F%D0%BB%D1%8C%D0%BD%D1%8B_%D0%BA%D0%BE%D0%BC%D0%BF%D0%BB%D0%B5%D0%BA%D1%81_%C2%AB%D0%91%D1%80%D1%8D%D1%81%D1%86%D0%BA%D0%B0%D1%8F_%D0%BA%D1%80%D1%8D%D0%BF%D0%B0%D1%81%D1%86%D1%8C-%D0%B3%D0%B5%D1%80%D0%BE%D0%B9%C2%BB).

*На фоне песні “Жытнёвае поле”*

**Вядучая2:** У 1954 г межы вобласці значна пашырыліся за кошт далучэння шэрагу раёнаў былых Баранавіцкай і Пінскай абласцей.

**Вядучы1: -** З 1955 па 1959 першым сакратаром Брэсцкага абкама КПБ быў Пётр Міронавіч Машэраў. Кіраўнік беларускай дзяржавы, да якога існавала і існуе ў беларускага народа вялікая павага . А ў 1959 ён наведаў нашу школу.

**Вядучая 2: -** У 1967 г.Брэсцкая вобласць ўзнагароджана ордэнам Леніна.

**Вядучы1: -** У пачатку 80-х гадоў наш Пружанскі раён займаў 5 месца пасля Брэста, Пінска, Баранавіч і Кобрына па ўзроўню свайго развіцця.

*Музыка “Белавежская пушча”*

**Вядучая 2: -** А чым жа славіцца Брэсцкая вобласць у наш час?

**Вядучы 1: -** Брэсцкая вобласць – заходнія вароты краіны - размешчана на скрыжаванні ажыўленых шляхоў з усходу на захад і з поўначы на ўсход.Брэсцкі чыгуначны вузел з'яўляецца адным з буйнейшых у Цэнтральнай Еўропе і цалкам забяспечвае транзіт краін СНД з краінамі Заходняй Еўропы на Маскоўскім і Санкт-Пецярбургскім напрамках.

**Вядучая 2: -** На сённяшні дзень у рэгіёне функцыянуе каля 300 асноўных прамысловых прадпрыемстваў: заводы газавай аппаратуры «Гефест», «Дываны Брэста», «Цветатрон», «Брэсцкі панчошны камбінат», «Савушкін прадукт», «Белалка», «Санта-Брэмар», Барановицкі станкабудаўнічы завод, Барановіцкая швейная фабрика, «Пінскі трыкатаж», «Пінскдрэў» і іншыя.

**Вядучы 1: -** Сельская гаспадарка вобласці спецыялізуецца на мясной і малочнай жывёлагадоўлі, бульбаводстве, вырошчванні збожжавых, цукровых буракоў, агародніны.У розныя гады на ўсю краіну (былы Савецкі Саюз) гучалі імёны кіраўнікоў калгасаў “Аснежацкі” Пінскага раёна – Двойчы Героя Сацыялістычнай Працы Ралько Уладзіміра Антонавіча, “Савецкая Беларусь” Камянецкага раёна - Двойчы Героя Сацыялістычнай Працы Бядулі Уладзіміра Лявонцьевіча, нашага зямляка, старшыня калгаса “Расвет”(зараз ААТ “Калядзічы”), Героя Сацыялістычнай Працы Кудзінава Яўгена Іванавіча.

**Вядучая 2: -** Пасля цяжкага перыяду гісторыі, у 1991 годзе наша краіна набыла статус незалежнай дзяржавы. Неабходна было аднаўленне, пачалі праводзіцца Рэспубліканскія Дажынкі. Шмат гарадоў, раёнаў вобласці набылі сучасны выгляд. Былі адкрыты Палескі дзяржаўны ўніверсітэт у горадзе Пінску, Баранавічскі дзяржаўны ўніверсітэт.

**Вядучы 1: -** Брэсцкая вобласць – край дзіўнай прыроды. На тэрыторыі вобласці размешчаны запаведнікі і заказнікі, якія маюць статус асабліва ахоўных прыродных тэрыторый.

**Вядучая 2: -** Кожны куток нашай вобласці вызначаецца сваеасаблівасцю: слаўныя сваёй гісторыяй, сваімі выдатнымі імёнамі землі Іванава, Ляхавіч, Івацэвіч, Ганцавіч, беларускае Палессе Піншчыны і Луненеччыны, Камянецкая і Пружанская тэрыторыя пушчы, Баранавіцкі буйны чыгуначны вузел, які звязвае ўсе напрамкі краіны. Маларыта – куток, дзе сустракаюцца тры краіны суседкі: Беларусь, Україна, Польшча.

**Вядучы 1: -** Цукар з Жабінкі, кобрынскія хлеба-булачныя вырабы, смак бярозаўскай бужаніны, драгічынскую і столінскую агародніну ведаюць па ўсёй нашай рэспубліцы і за яе межамі.

**Вядучая 2: -** Брзсцкая зямля нарадзіла выдатных асоб: першага [Героя Беларусі](#_Hlk23250350) Уладзіміра Карвата, дзяржаўнага дзеяча, Героя Беларусі Пятра Пракаповіча, лётчыка-касманаўта Пятра Клімука, Героя Савецкага Саюза ваеначальніка Бабрука Сяргея Антонавіча, дзеячаў культуры Рыгора Шырму, Міколу Засіма, Удадзіміра Купрэева, Івана Хвораста, Уладзіслава Галубка, Алену Лось, Алену Аладаву, Міхаіла Пташука, Мікалая Кузьміча, Эдуарда Ханка.

**Вядучы 1: -** І пералік гэты можна прадаўжаць доўга.

**Вядучая 2: -** У спісе гістарычных, культурных і архітэктурных помнікаў Брэстчыны больш як 2 тысяч аб’ектаў. Візітнымі карткамі вобласці з’яўляюцца мемарыял [**"Брэсцкая крэпасць-герой"**](https://www.belarus.by/by/travel/belarus-life/brest-fortress) і нацыянальны парк [**"Белавежская пушча". У** гэтым годзе таксама спаўняецца 80 год, як яна набыла статус дзяржаўнага запаведніка**.**](https://www.belarus.by/by/travel/belarus-life/belovezhskaya-pushcha) На нашай малой радзіме – крышталь культуры Ружанскі замак Сапег...

**Вядучы 1: -** Брэсцкая зямля… Такая шматпакутная і слаўная. Зямля, якая ганарыцца сваёй гісторыяй і смела глядзіць у будучыню.

*Відэаролік, выступленне Прэзідэнта Рэспублікі Беларусь А.Р. Лукашэнкі (да 1000-годдзя Брэста).*

<https://yandex.by/video/preview?filmId>=

<https://www.youtube.com/watch>?

**Вядучая2: -** Горад Брэст, наш абласны цэнтр, утульны і прыгожы, сучасны і старажытны. Нядаўна ён адзначыў сваё 1000-годдзе. Не так шмат мы можам назваць гарадоў, якія маюць гісторыю ў 10 стагоддзяў.

**Вядучы 1.** У параўнанні з 1000-гадовай гісторыяй нашага абласнога цэнтра, 80 годовы юбілей вобдасці– гэта вельмі мала. Але і гэты, параўнальна кароткі прамежак часу ўвабраў у сябе шмат падзей. Падзей, якія сталі часткай гісторыі нашай краіны.

*Песня “Люблю мой край, старонку гэту” у суправаджэнні танцавальнай групы*